તો હવે પ્રશ્ન એ આવે છે કે માણસને અહંકાર શેના શેના હોય છે? ધનનો અહંકાર હોય છે. કોઈને સત્તાનો અહંકાર હોય છે. કોઈને વિદ્યાનો અહંકાર હોય છે. કોઈને બળનો અહંકાર હોય છે. તો કોઈને બુદ્ધિનો અહંકાર હોય છે. કોઈને પોતે કરેલા કામનો અહંકાર હોય છે. તે તો એમજ માને છે કે મારા વગર,બીજો કોઈ આ કામ કરી શકે નહી. કોઈને વાણીનો અહંકાર હોય છે. પોતે સરસ સુંદર છટાદાર બોલી શકે છે. કાવ્ય રચના કરી શકે છે. સરસ નવલકથા લખી શકે છે અને આ બધા જ અહંકાર કોઈને કોઈ સ્વરૂપે જાણે અજાણે વ્યક્ત થઇ જાય છે.